
122 DR 30.11.2009 

 
Jadi walaupun kontrak PUSPAKOM ini sudah dilanjutkan, saya berharap bahawa 

Kementerian Pengangkutan mengambil kira keadaan, di mana ia bertentangan dengan 
dasar kerajaan itu sendiri iaitu, harusnya sektor perkhidmatan seperti woksyop, 
perkhidmatan pemeriksaan kenderaan di mana sudah pun terdapat kemampuan yang 
tertubuh dan wujud begitu meluas di dalam negara ini. 

 Saya percaya satu rangkaian woksyop-woksyop yang boleh melakukan 
pemeriksaan ke arah menjamin keselamatan kenderaan di jalan raya.  Sikap yang sama 
juga malangnya kelihatan di Kementerian Pengangkutan. Jadi, saya sendiri telah bertanya 
satu soalan mengenai dengan jeti dan terminal feri yang dibina oleh kerajaan, di mana 
terminal pengangkutan laut ini merupakan kemudahan awam, tetapi sikap Kementerian 
Pengangkutan pula ialah ke arah satu sikap yang sungguh pelik. Kementerian 
Pengangkutan sanggup membelanjakan wang kerajaan,  sanggup rugi dan membelanjakan 
perbelanjaan wang kerajaan untuk mengawal dan menyelenggara kemudahan-kemudahan 
awam ini tanpa menghiraukan satu keadaan, di mana mereka membenarkan pengguna-
pengguna yang berlebihan mengikut permintaan yang ada, daripada kalangan pengusaha-
pengusaha feri dan bot. 

 Sebenarnya kerajaan boleh mendapat keuntungan, mendapat pendapatan yang 
berlebihan untuk menyelenggarakan kemudahan-kemudahan asas ini. Soalan saya yang 
bersangkut paut dengan soal terminal feri di sebelah negeri Johor, akhirnya pada ketika itu 
kalau tidak silap saya jawapannya ialah, bahawa Kementerian Pengangkutan sedang 
dalam menimbang dan melihat kepada keadaan bagaimana hendak memberikan kelulusan 
kepada selain daripada satu buah syarikat sahaja yang dibenarkan oleh Kementerian 
Pengangkutan.  

 Sekali lagi masuk kepada satu keadaan pemikiran dan sikap yang hendak 
memberikan keadaan eksklusif kepada satu-satu syarikat yang tertentu, sedangkan pihak 
pengusaha yang lain sanggup mengambil risiko perniagaan dengan melabur wang membeli 
feri berjuta-juta ringgit dan sanggup bersaing sesama mereka, tetapi kerana sikap 
Kementerian Pengangkutan di dalam mengendalikan tanggungjawab yang diletakkan di 
bawah kementerian ini lebih kepada untuk mewujudkan monopoli dan juga syarikat 
eksklusif kepada syarikat-syarikat tertentu. 

 Mereka lebih rela tidak mendapat pendapatan dan berbelanja wang rakyat, wang 
kerajaan untuk tujuan menyelenggarakan kemudahan awam ini, sebaliknya kalau mereka 
membuka ruang kepada pengusaha-pengusaha feri dan bot yang lain untuk menggunakan 
kemudahan awam yang telah disediakan oleh kerajaan ini, mereka akan mendapat 
pulangan yang boleh mengurangkan bebanan kerajaan itu sendiri untuk menyelenggarakan 
kemudahan ini. Jadi sikap yang kita lihat hari ini, Tuan Pengerusi ialah bahawa kalau sudah 
pun diumumkan satu keadaan, di mana kerajaan di peringkat dasar ingin melihat sektor 
perkhidmatan ini diliberalisasikan dan dibuka untuk mendapatkan lebih persaingan supaya 
pelanggan dan rakyat mendapat faedah, tetapi sebaliknya sikap Kementerian 
Pengangkutan seolah-olah masih terperangkap dalam masa yang ke belakang.   

Saya berharap bahawa Timbalan Menteri dan juga pegawai-pegawai kementerian 
boleh mengambil tindakan yang serius, yang betul-betul ikhlas untuk mengikuti dasar, untuk 
melaksanakan dasar yang telah diumumkan dan diutarakan oleh Perdana Menteri kita dan 
kerajaan yang baru ini. 

 Selain daripada itu Tuan Pengerusi, sikap yang sama juga saya lihat di KTM. Saya 
menjadi Ahli Parlimen Johor Bahru semenjak tahun 2004 dan semenjak itu saya telah lihat 
bahawa adanya masalah dari segi sikap kepimpinan dalam KTM. Mereka sanggup menjaga 
laluan KTM dari Tambak ke Tanjung Pagar di Singapura, iaitu di sebuah negara asing, 
menjaga laluan itu dengan begitu baik sekali, tetapi sebaliknya bagi laluan KTM dari 
Tambak Johor ke utara, dibiarkan menjadi hutan dan semak dan akhirnya terus menjadi 
sarang untuk penagih-penagih dadah. Di negara orang, kita sanggup menjaga laluan kita 
kerana kerajaan asing menentukan, meminta kita melantik kontraktor untuk menjaga laluan 
KTM dengan baik tetapi di negeri sendiri kita kata, “Ah, tidak ada siapa yang akan 
menegur.” Jadi sebagai Ahli Parlimen, saya menganjurkan kerja-kerja gotong-royong untuk 
membersihkan laluan KTM itu di dalam kawasan Parlimen Johor Bahru. 



Jadi walaupun kontrak PUSPAKOM ini sudah dilanjutkan, saya berharap bahawa. Kementerian Pengangkutan mengambil kira keadaan, di mana ia bertentangan dengan dasar kerajaan itu sendiri iaitu, harusnya sektor perkhidmatan seperti woksyop, perkhidmatan pemeriksaan kenderaan di mana sudah pun terdapat kemampuan yang tertubuh dan wujud begitu meluas di dalam negara ini. Saya percaya satu rangkaian woksyop-woksyop yang boleh melakukan pemeriksaan ke arah menjamin keselamatan kenderaan di jalan raya. Sikap yang sama juga malangnya kelihatan di Kementerian Pengangkutan. Jadi, saya sendiri telah bertanya satu soalan mengenai dengan jeti dan terminal feri yang dibina oleh kerajaan, di mana terminal pengangkutan laut ini merupakan kemudahan awam, tetapi sikap Kementerian Pengangkutan pula ialah ke arah satu sikap yang sungguh pelik. Kementerian Pengangkutan sanggup membelanjakan wang kerajaan, sanggup rugi dan membelanjakan perbelanjaan wang kerajaan untuk mengawal dan menyelenggara kemudahan-kemudahan awam ini tanpa menghiraukan satu keadaan, di mana mereka membenarkan pengguna- pengguna yang berlebihan mengikut permintaan yang ada, daripada kalangan pengusaha- pengusaha feri dan bot. Sebenarnya kerajaan boleh mendapat keuntungan, mendapat pendapatan yang berlebihan untuk menyelenggarakan kemudahan-kemudahan asas ini. Soalan saya yang bersangkut paut dengan soal terminal feri di sebelah negeri Johor, akhirnya pada ketika itu kalau tidak silap saya jawapannya ialah, bahawa Kementerian Pengangkutan sedang dalam menimbang dan melihat kepada keadaan bagaimana hendak memberikan kelulusan kepada selain daripada satu buah syarikat sahaja yang dibenarkan oleh Kementerian Pengangkutan. Sekali lagi masuk kepada satu keadaan pemikiran dan sikap yang hendak memberikan keadaan eksklusif kepada satu-satu syarikat yang tertentu, sedangkan pihak pengusaha yang lain sanggup mengambil risiko perniagaan dengan melabur wang membeli feri berjuta-juta ringgit dan sanggup bersaing sesama mereka, tetapi kerana sikap Kementerian Pengangkutan di dalam mengendalikan tanggungjawab yang diletakkan di bawah kementerian ini lebih kepada untuk mewujudkan monopoli dan juga syarikat eksklusif kepada syarikat-syarikat tertentu. Mereka lebih rela tidak mendapat pendapatan dan berbelanja wang rakyat, wang kerajaan untuk tujuan menyelenggarakan kemudahan awam ini, sebaliknya kalau mereka membuka ruang kepada pengusaha-pengusaha feri dan bot yang lain untuk menggunakan kemudahan awam yang telah disediakan oleh kerajaan ini, mereka akan mendapat pulangan yang boleh mengurangkan bebanan kerajaan itu sendiri untuk menyelenggarakan kemudahan ini. Jadi sikap yang kita lihat hari ini, Tuan Pengerusi ialah bahawa kalau sudah pun diumumkan satu keadaan, di mana kerajaan di peringkat dasar ingin melihat sektor perkhidmatan ini diliberalisasikan dan dibuka untuk mendapatkan lebih persaingan supaya pelanggan dan rakyat mendapat faedah, tetapi sebaliknya sikap Kementerian Pengangkutan seolah-olah masih terperangkap dalam masa yang ke belakang. Saya berharap bahawa Timbalan Menteri dan juga pegawai-pegawai kementerian boleh mengambil tindakan yang serius, yang betul-betul ikhlas untuk mengikuti dasar, untuk melaksanakan dasar yang telah diumumkan dan diutarakan oleh Perdana Menteri kita dan kerajaan yang baru ini. Selain daripada itu Tuan Pengerusi, sikap yang sama juga saya lihat di KTM. Saya menjadi Ahli Parlimen Johor Bahru semenjak tahun 2004 dan semenjak itu saya telah lihat bahawa adanya masalah dari segi sikap kepimpinan dalam KTM. Mereka sanggup menjaga laluan KTM dari Tambak ke Tanjung Pagar di Singapura, iaitu di sebuah negara asing, menjaga laluan itu dengan begitu baik sekali, tetapi sebaliknya bagi laluan KTM dari Tambak Johor ke utara, dibiarkan menjadi hutan dan semak dan akhirnya terus menjadi sarang untuk penagih-penagih dadah. Di negara orang, kita sanggup menjaga laluan kita kerana kerajaan asing menentukan, meminta kita melantik kontraktor untuk menjaga laluan KTM dengan baik tetapi di negeri sendiri kita kata, "Ah, tidak ada siapa yang akan menegur." Jadi sebagai Ahli Parlimen, saya menganjurkan kerja-kerja gotong-royong untuk membersihkan laluan KTM itu di dalam kawasan Parlimen Johor Bahru.